Държавен вестник, бр. 14, 2015 г., стр. 73

БРОЙ  14	
Д Ъ Р Ж А В Е Н  В Е С Т Н И К 	
СТР.  73  
4.2.6. Министърът на регионалното развитие 
и благоустройството издава заповед по т. 4.2.5 
и уведомява писмено заинтересуваното лице 
в 7-дневен срок, както и ЕК, когато заповедта 
засяга обхват, нотифициран пред ЕК.
4.2.7. Информацията за резултатите от прегле-
да по т. 4.2.3, за установените несъответствия и 
предоставените коригиращи действия се включва 
в доклада за извършената планирана надзорна 
проверка по т. 3.3.5.
4.2.8. Отговорникът за регистрите акту-
ализира данните в регистрите на издадените 
сертификати, на протоколите за изпитване по 
система 3 и на издадените ЕТО и БТО, които 
са публикувани на електронната страница на 
МРРБ, като включва в тях подадената по т. 4.2.2, 
буква „а“ информация.
4.3. Планирани проверки на дейността
4.3.1. Планирани проверки на дейността на 
оправомощените органи се извършват веднъж 
годишно в обхват съгласно чл. 26, ал. 4 от 
наредбата.
4.3.2. Отговорникът за регистъра изготвя 
всяка година план за проверка на нотифици-
раните и оправомощените органи не по-късно 
от 10 февруари.
4.3.3. Директорът на дирекция „ТПН“ ут-
върждава годишния план за проверка на но-
тифицираните и оправомощените органи и 
определя отговорни експерти за извършване 
на проверките.
4.3.4. Планираната проверка се извършва по 
ред и етапи съгласно т. 3.
4.3.5. При извършване на планираните про-
верки комисията по т. 3.3.3 може да изиска 
цялата документация, свързана с дейността по 
оценяване на строителните продукти и/или по 
издаване на ЕТО и БТО, в т.ч. техническите 
досиета на продуктите, регистри на документи, 
издадените сертификати, ЕТО и БТО, доклади 
за оценка, протоколи от изпитвания, доклади 
за одит на системите за производствен контрол 
на производителите, заявки от производители, 
договори с производители, договори с подиз-
пълнители за конкретните дейности, които те 
извършват, граждански договори с физически 
лица за всяка извършвана от тях дейност, акту-
ализирани застрахователни полици, сертификат 
за акредитация и свидетелства за калибриране, 
нормативните актове, стандарти и ръководства, 
ползвани от лицето, документи, предоставяни на 
производителите, като оферти, рекламни мате-
риали, ценоразпис на услугите и др. Комисията 
може да изисква представянето на заверени 
фотокопия на документите.
4.4. Извънредни проверки
4.4.1. Извънредните проверки се извършват 
при получаване на информация по чл. 14б ЗТИП 
или при сигнали, жалби и рекламации, свързани 
с дейността на лицата в обхват съгласно чл. 26, 
ал. 5 от наредбата.
4.4.2. Извънредните проверки се извършват 
по реда на т. 3.3.
4.4.3. Заповед за извършване на проверката 
по т. 3.3.3 се издава в едномесечен срок от по-
лучаване на информацията по т. 4.4.1.
4.4.4. При извънредните проверки не се при-
лагат съгласуването по т. 3.3.4 и изготвянето на 
предложение по т. 3.3.14, букви „а“ и „б“.
4.4.5. За извършване на извънредна проверка 
не се заплащат такси. 
4.4.6. Когато при проверката по т. 4.4.1 не се 
установят несъответствия или констатираните 
несъответствия са отстранени в определения 
по т. 3.2.8 срок, за резултатите от извънредна-
та проверка комисията изготвя и представя на 
министъра на регионалното развитие и благо-
устройството доклад. Докладът се съгласува с 
директора на дирекция „ТПН“ и с ресорния 
заместник-министър.
4.4.7. При извършване на контрол на дейността 
на нотифицираните и оправомощените органи 
проверяваните органи са длъжни:
а) да предоставят на комисията по т. 3.3.3 
достъп до офисите и лабораториите, в които се 
извършва дейността;
б) да предоставят на комисията по т. 3.3.3 
изискваните документи и при поискване да 
предоставят заверени копия от тях;
в) да оказват съдействие на комисията по 
т. 3.3.3 по време на проверките;
г) да изпълняват предписанията за отстра-
няване на несъответствията в определения за 
това срок.
5. Мерки за съхраняване и поддържане на 
досиетата на строителните продукти, оценени от 
оправомощено или нотифицирано лице, чиято 
дейност е преустановена или ограничена
5.1. Когато дейността на оправомощено или 
нотифицирано лице е преустановена или трайно 
ограничена, ресорният заместник-министър:
а) уведомява засегнатите клиенти на лицето 
за преустановяване на дейността му, за услови-
ята, при които могат да поддържат издадените 
сертификати, и за електронния адрес на регис-
търа на оправомощени и нотифицирани органи;
б) изисква от засегнатите клиенти досието 
от оценката на сертифицирания продукт да се 
съхранява на разположение на контролните 
органи, както и предоставяне на информация 
за последния надзорен одит и представяне 
на договор с друго оправомощено или ноти-
фицирано лице за поддържане на издадените 
сертификати.
5.2. Когато засегнатият клиент не представи 
договор за поддържане на сертификацията на 
продукта или производствения контрол в срок 
една година от уведомяването му, издаденият 
сертификат се обявява за невалиден в регистъ-
ра на издадените сертификати, поддържан на 
електронната страница на МРРБ.
5.3. Ресорният заместник-министър уведо-
мява контролните органи и засегнатия клиент 
за отмяната на сертификата.